Þegar ég svo fór að hnýta sjálfur , var kominn upp á lagið með alvöru endahnút , staðsetti hann rétt á hausnum ( aftast ) og lakkaði gaumgæfilega yfir , þá fóru flugurnar mínar að endast betur . Með tíð og tíma náði ég síðan lagi með fínni hnýtingarþráð og þá smækkuðu hausarnir enn meira og auðveldara var að ná þéttu yfirborði á þá með færri umferðum lakks . „ Í dag gefa menn gaum að lífríkinu , hitastigi vatnsins , árstíð og jafnvel tíma dags þegar flugan er valin . Lögunin er eitt , stærðin er annað . Hann álítur sig ekkert sérstaklega heppinn þegar Pheasant Tail nr. 8 skoppar framhjá honum þegar allar hinar sem hann var að enda við að éta voru í stærð 12 eða 14 , hann einfaldlega lítur ekki við henni . Og til að byggja valið okkar á flugu á einhverju áþreyfanlegu getum við velt við steinum , gaumgæft vatnsflötinn eða jafnvel rótað í botninum og veitt smádýr í flugnanetið okkar . Í grunninn erum við alltaf að tala um fjórar tegundir flugna ; púpur , votflugur , þurrflugur og straumflugur þó skilin á milli þeirra séu nokkuð föl á köflum . Oftar en ekki er um þyngdar flugur að ræða eða léttari sem veiddar eru með eða án sökktaums . Léttar , þungar , daufar og litríkar sem eru veiddar á öllu dýpi , allt frá botni og upp að yfirborði vatnsins . Flugurnar í heild sinni virðast ekki þurfa að höfða til silungsins , meiru virðist skipta að einstakir hlutar hennar kveiki í silunginum , litaskil umfram samsetningar . Grænt marabou skott með Peacock Kristall Flash hefur leyst af hólmi tinselið og búkurinn er núna úr Peacock Ice Dub , vafinn með rauðum vír til þyngingar . Flugan í sjálfri sér líkir ekki eftir neinu ákveðnu skordýri , en hefur virkilega sannað sig , ekki síður en aðrar úr smiðju þeirra Wulff hjóna ; Gray Wulff , White Wulff og Grizzly Wulff . Hlutföll í klassískri , vængjaðri votflugu verður nánast ekki lýst með öðru en að birta mynd af einni slíkri . Hvort sem þær heita Dunkeld , Blae and Black , Butcher eða Peter Ross , þá eru þær upphaflega allar í sömu hlutföllum og eins byggðar . Eitthvað sem hefur alltaf virkað og engin ástæða til að breyta . Þetta er einmitt það sem gerir þær að klassískum flugum . Þegar kemur að hlutföllum í buzzer þá erum við að tala um 50 / 50 á milli fram - og afturbols , hausinn nánast enginn og ekkert skott . Eftir að hafa prófað nokkrar svartar mjónur síðasta haust sem gáfu vel gaf ég buzzerum aðeins meiri gaum heldur en áður , þeir eru tilbúnir í boxinu fyrir komandi vertíð . Púpur eru væntanlega besta agn sem veiðimaður getur notað þegar fiskurinn er ekki að leita fæðu við yfirborðið . Bestu púpurnar eru einfaldar og líkja eftir fæðu silungsins hverju sinni , hér er engin sýndarmennska í gangi . Margir telja The Prince Nymph einhverja bestu púpu sem fram hefur komið í silunginn . Kúluhaus á Prinsinn kemur sér vel þar sem veitt er í straum eða á miklu dýpi . Uppskriftina má sjá hér . Uppskriftina má nálgast hér . Zug Bug er enn ein klassísk silungapúpa , ekki ólík Prince , enda á hún að einnig að líkja eftir dægurflugunni . Líkt og með Prince er hún tilvalin í dautt rek eða með kúluhaus á meira dýpi . Skemmtileg fluga að hnýta eins og sjá má hérna . Þessa flugu má einfaldlega aldrei vanta í boxið hjá neinum veiðimanni og allir verða að prófa að hnýta nokkur eintök . Kíktu á uppskriftina hérna . Það getur skipt verulegu máli hvernig öngull er festur í klemmuna ( vise ) þegar við byrjum á nýrri flugu . Rangt festur öngull getur skemmst ef við erum of tæp á festingunni , hann marist eða jafnvel brotnað . Eins er önnur hætta því samfara að festa hann of tæpt í gripið , hann getur skotist upp og jafnvel í andlit þess sem hnýtir . Þegar við byggjum væng úr fjöðrum notum við í langflestum tilfellum fanir úr gagnstæðum hlutum fjaðrar og leggjum þær þannig saman að þær myndi ( ) mynstur séð ofan frá . Fjaðurvæng er best að festa beint á öngulinn , það hjálpar flugunni að synda á réttum kili og umfram allt , ekki festa fjöðrina niður með of mörgum vafningum aftur eftir önglinum . Undantekningar eru auðvitað til eins og t.d. Matuka flugur þar sem vængurinn er oftar en ekki festur niður með vafningum aftur eftir öllum öngulleggnum . Þegar við hnýtum skottið á fluguna okkar verðum við að hafa nokkra hluti í huga áður en lagt er af stað . Fyrst af öllu verður lengd þess að vera í samræmi við aðra hluta flugunnar , þ.e.a.s. ef við erum að hnýta hefðbundna flugu , ekki ‘ long tail ’ eða langhala . Heppilegt viðmið er að skottið sé eilítið styttra heldur en vængurinn . Niðurdregnar flugur er síst til þess fallnar að glepja fisk . Þegar við festum skottið niður er rétt að gæta þess að ekki snúist upp á það eða lognist útaf til hliðanna . Best er að halda við efnið með því að klemma það ofan á öngulinn á milli þumals og vísifingurs , læsa efninu niður með þremur vafningum og jafnvel nota einn half-hitch til öryggis . Púpur – Flugur sem líkja eiga eftir mýpúpum eru m.a. : Veiðiaðferðin með þessum flugum er fyrst og fremst ; hægt . Síðasta hálfa mánuðinn hef ég rakið í nokkrum færslum ganginn í því að verka væng af rjúpu . Í síðustu færslu ( á fimmta degi ) var svo komið að ég hreinsaði vængina , skipti út grófu salti fyrir fínt og einsetti mér að leyfa þeim að þorna eins vel og mér var unnt . Kannski var ég bara heppinn eða íslenska rjúpan er svona þrifaleg , en ég varð á þessum hálfa mánuði ekki var við neina óværu í fiðrinu en til vonar og vara hef ég nú sett vængina í frystinn , ef ske kynni . Kannski einhver lumi á slíku núna eftir pakkaflóðið ? Niðurstaða : ég þori alveg að mæla með þessu fyrir þá sem tök hafa á . Það sem kom mér mest á óvart var hvað þetta tók stuttan tíma og hve einfalt mál þetta er . Næst væri ég alveg vís með að prófa eitthvað aðeins flóknara , t.d. að þurrka hnakka sem kallar á fláningu og aðeins meiri verkun á skinninu sjálfu .